થોડા સમય પહેલાં ફોર્ડની એક જાહેરાત આવી હતી, જેમાં દર્શાવવામાં આવ્યપં હતું કે, કાર સર્વિસ કરાવવા માટે ગયેલ યુવતી આરામથી સોફા પર બેઠી છે અને બીજી બાજુ કારની સર્વિસ થઇ રહી છે. ફોર્ડની જાહેરાતમાં એવો વાયદો કરવામાં આવ્યો હતો કે, જેટલું બિલ તમારા મોબાઇલની સ્ક્રિન પર દેખાય છે, એટલા જ પૈસા તમારી પાસે લેવામાં આવશે. તમે પણ આ જાહેરાત જોઈ જ હશે. શું ક્યારેય તમે વિચાર્યું કે, કંપનીએ આ વાયદો કરવા માટે ખાસ જાહેરાત બનાવવાની શું જરૂર પડી? હકીકતમાં, કંપની જાણે છે કે સર્વિસિંગના નામે લોકોને વધારે બિલ બનાવીને હેરાન કરવામાં આવા રહ્યાં છે. જેનાથી લોકોને ઘણી વાર કાર ખરીદવા કરતાં પણ વધારે મુશ્કેલી તેની સર્વિસનું બિલ ચૂકવવામાં પડે છે.